
JAZDECKÝ KLUB ZELENÁ MÍĽA JASLOVSKÉ BOHUNICE
Sídlo: Nová ulica 297/41, 919 30 Jaslovské Bohunice  •  IČO: 53 536 002  •  www.jkzm.sk
Tel.: +421 905 682 824, +421 905 523 022

Ochrana osobných údajov — oboznámenie a súhlasy (zamestnanci, brigádnici a dobrovoľníci)
podľa čl. 13 Nariadenia (EÚ) 2016/679 (GDPR) a zákona č. 18/2018 Z. z. o ochrane osobných údajov
Prevádzkovateľ
1. Názov: Jazdecký klub Zelená míľa Jaslovské Bohunice, o. z.
1. Sídlo: Nová ulica 297/41, 919 30 Jaslovské Bohunice  •  IČO: 53 536 002
1. Prevádzky: Jaslovská ulica 124/127, Jaslovské Bohunice (areál PD JB); Poľná 22/11, Jaslovské Bohunice — areál Paderovce
1. Kontakt: +421 905 682 824, +421 905 523 022, e-mail: apilera@apilera.com
1. Kontaktná osoba pre otázky ochrany osobných údajov: Mário Bulla a Ing. Petra Bulla Schmidtová, apilera@apilera.com
Dotknutá osoba
Meno a priezvisko: ..............................................................
Dátum narodenia: .............................................
Funkcia / druh činnosti: ....................................................
Časť A — Informácia o spracúvaní osobných údajov (nevyžaduje súhlas)
Prevádzkovateľ spracúva nasledujúce osobné údaje dotknutej osoby bez potreby súhlasu, pretože sú nevyhnutné na uzavretie a plnenie pracovnoprávneho vzťahu alebo dobrovoľníckej zmluvy a na plnenie zákonných povinností:
1. Personálna a mzdová agenda — meno, priezvisko, dátum a miesto narodenia, rodné číslo, adresa, číslo účtu, údaje o rodinných príslušníkoch na účely daňového bonusu. Právny základ: plnenie zmluvy a zákonná povinnosť (čl. 6 ods. 1 písm. b) a c) GDPR). Uchovávanie: podľa osobitných predpisov, mzdové listy 50 rokov, ostatné doklady 10 rokov.
1. Odvody a daň — Sociálna poisťovňa, zdravotná poisťovňa, správca dane. Právny základ: zákonná povinnosť (čl. 6 ods. 1 písm. c) GDPR). Príjemcovia: uvedené inštitúcie.
1. Evidencia pracovného času a dochádzky — zákonná povinnosť podľa Zákonníka práce (čl. 6 ods. 1 písm. c) GDPR). Uchovávanie: 3 roky.
1. Záznamy o BOZP, OOPP a ochrane pred požiarmi vrátane lekárskych posudkov o zdravotnej spôsobilosti — zákonná povinnosť podľa zákona č. 124/2006 Z. z. (čl. 6 ods. 1 písm. c) GDPR). Uchovávanie: počas trvania pracovnoprávneho vzťahu a 5 rokov po jeho skončení.
1. Záznamy o úrazoch — zákonná povinnosť podľa § 17 zákona č. 124/2006 Z. z. (čl. 6 ods. 1 písm. c) GDPR). Uchovávanie: 10 rokov.
1. Kamerový systém — priestory oboch prevádzok sú monitorované kamerovým systémom so záznamom spúšťaným detekciou pohybu, na účely ochrany majetku a zdravia osôb a koní. Právny základ: oprávnený záujem prevádzkovateľa (čl. 6 ods. 1 písm. f) GDPR). Záznam sa uchováva 30 dní a neposkytuje sa tretím osobám okrem orgánov činných v trestnom konaní. Monitorované priestory sú označené informačnými tabuľami. Proti spracúvaniu založenému na oprávnenom záujme možno namietať.
Osobné údaje sa spracúvajú aj v elektronickom klubovom systéme prevádzkovanom na www.jkzm.sk. Úplný a priebežne aktualizovaný zoznam sprostredkovateľov a príjemcov vrátane informácie o prenosoch mimo Európskej únie a o zárukách, ktoré ich kryjú (štandardné zmluvné doložky EÚ), je v Zásadách ochrany súkromia na www.jkzm.sk/privacy. Pri spracúvaní podľa časti A nedochádza k automatizovanému rozhodovaniu ani profilovaniu.
Poskytnutie údajov v rozsahu časti A je nevyhnutné na uzavretie a trvanie pracovnoprávneho vzťahu alebo dobrovoľníckej zmluvy a na plnenie zákonných povinností klubu; bez nich nemožno tento vzťah uzavrieť ani viesť. Poskytnutie údajov v rozsahu časti B je dobrovoľné.
Časť B — Súhlasy s fotografiami, videozáznamami a zverejňovaním (dobrovoľné)
Fotografie, videozáznamy a údaje o účasti na tréningoch, súťažiach a podujatiach klubu slúžia na dokumentáciu a propagáciu činnosti klubu. Súhlas je dobrovoľný, udeľuje sa osobitne pre každý účel zaškrtnutím políčka a možno ho kedykoľvek odvolať e-mailom na apilera@apilera.com alebo písomne na adresu sídla klubu. Neudelenie ani odvolanie súhlasu nemá žiadny vplyv na pracovnoprávny vzťah ani na dobrovoľnícku činnosť. Súhlas platí do odvolania, najdlhšie 10 rokov. Právny základ: čl. 6 ods. 1 písm. a) GDPR.
Súhlasím so zhotovovaním a použitím fotografií a videozáznamov mojej osoby na:
☐  webovej stránke klubu (www.jkzm.sk)
☐  sociálnych sieťach klubu (Facebook, Instagram, YouTube a pod.)
☐  propagačných a tlačených materiáloch klubu (plagáty, výročné správy, kronika)
☐  poskytnutie médiám pri prezentácii činnosti klubu (regionálna a celoštátna tlač, TV)
☐  zverejnenie môjho mena a priezviska v zozname členov a jazdcov na webovej stránke klubu (www.jkzm.sk)
☐  zverejnenie môjho mena a priezviska, kategórie a dosiahnutého umiestnenia vo výsledkoch pretekov na webe klubu a v klubovej kronike
Nezaškrtnuté políčko znamená, že súhlas na daný účel nebol udelený.
Zverejnením na sociálnych sieťach sa fotografie a videozáznamy sprístupňujú verejnosti; prevádzkovatelia platforiem (napr. Meta Platforms, Google/YouTube) môžu údaje prenášať do USA na základe rozhodnutia Európskej komisie o primeranosti (rámec EÚ – USA na ochranu údajov).
Práva dotknutej osoby
Dotknutá osoba má právo: na prístup k údajom a potvrdenie o ich spracúvaní; na opravu nesprávnych alebo neúplných údajov; na vymazanie po splnení zákonných podmienok; na obmedzenie spracúvania; namietať spracúvanie založené na oprávnenom záujme; na prenosnosť údajov; kedykoľvek odvolať udelený súhlas bez vplyvu na zákonnosť spracúvania pred odvolaním; podať sťažnosť na Úrad na ochranu osobných údajov SR (www.dataprotection.gov.sk).
Potvrdzujem, že som bol/a oboznámený/á s informáciami o spracúvaní osobných údajov a súhlasy som udelil/a slobodne a dobrovoľne v rozsahu zaškrtnutých políčok.
V .................................................., dňa ..........................
...............................................................
Podpis zamestnanca / brigádnika / dobrovoľníka

